Ռուսաստանում քաղաքագիտական, փորձագիտական հանրություններ շատ կան, սակայն դրանց մեջ Իզբորսկյան ակումբ կոչվածը առանձնանում է մի յուրահատկությամբ: Այս ակումբի անդամները գերազանցապես կոնսերվատիվ-նացիոնալիստական ուղղության ճանաչված մասնագետներ են (ընդ որում՝ ոչ միայն ռուս), որոնք խորանում են Ռուսաստանի ներքին ու արտաքին քաղաքականության հարցերի մեջ` իրենց վերլուծություններում ու մոտեցումներում բացառապես ելնելով ռուսական պետականության, ավելի կոնկրետ` կայսրապետության շահերից: Ասել, թե այս հանրությունը ուժեղ ազդեցություն ունի երկրի քաղաքական վերնախավի վրա, ճիշտ չի լինի: Բայց որ այս անձանց կարծիքների հետ, այնուամենայնիվ, հաշվի են նստում, փաստ է: Իզբորսկյան ակումբը հիմնադրել ու ղեկավարում է հայտնի ռուս նացիոնալիստ գրող, հասարակական գործիչ Ալեքսանդր Պրոխանովը, որը, ի դեպ, վերջին շրջանում իրեն դրսևորում է որպես ընդգծված ազերասեր: